
P R I M A R
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE SPAŢIALĂ
Nr.U32007-004117/19.10.2007
REFERAT

privind aprobarea Planului Urbanistic de Detaliu “Construire casa  P+1E”, strada Cercului nr. 27, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U32007-004117/28.08.2007 privind Planului Urbanistic de Detaliu “Construire  casa P+1E”, strada Cercului nr. 27, Timişoara;

Având în vedere prevederile Certificatului de Urbanism, nr. 1283/08.03.2007

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Construire casa  P+1E”, strada Cercului nr. 27, Timişoara.

Planul Urbanistic de Detaliu “Construire  casa P+1E”, strada Cercului nr. 27, Timişoara este elaborat de biroul individual arh. Doina Benea, proiect nr. 28/2007, la cererea beneficiarului Novacovici Nistor si sotia Novacovici Lenuta.
Terenul studiat în cadrul documentatiei este situat în intravilanul municipiului Timişoara, în zona de sud a oraşului. Prin P.U.G. Timişoara pentru acest amplasament este stabilită funcţiunea de locuinţe şi funcţiuni complementare cu regim de inaltime P, P+2.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată în cadrul P.U.D. este de 993 mp şi este proprietatea privată a lui Novacovici Nistor si sotia Novacovici Lenuta si Suciu Maria, teren înscris în CF nr. 3313  Timişoara având nr. cadastral 1560/635 - 637/b/7 casă construita din caramida si vaiuga, acoperita cu tigle, cu curte si gradina; parti comune indivize sunt: intravilanul, fantana din curte si gardul despartitor.

Documentaţia s-a întocmit pentru construirea unei locuinte P+1E, in extinderea apartamentului nr. 1 si la minim 3 m distanta fata de apartamentul nr. 2, intrucat conform extrasului de Carte Funciara pe terenul in suprafata de 993 mp exista 2 imobile separate, apartamentate – apartamentul 1 in proprietatea lui Novacovici Nistor si sotia Novacovici Lenuta iar apartamentul 2 in proprietatea lui Suciu Maria care si-a exprimat acordul in vederea construirii extinderiii de la apartamentul 1.
Accesul pe parcelă se va face din strada Cercului, conform planşei anexă la Avizul Comisiei de Circulaţie nr. TH2007-000369/26.07.2007
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL nr. 139/2007.


S-a asigurat un minimum de spaţiu verde conform normelor prevăzute în RGU aferent PUG Municipiul Timişoara pentru funcţiunea de locuinţă.
Indicii propuşi prin prezenta documentaţie sunt:

POT maxim = 35 % 
CUT maxim = 0,48
Regim maxim de înălţime P+1E

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Plan Urbanistic de Detaliu “Construire  casa P+1E”, strada Cercului nr. 27, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

